stanford-oval/wikipedia huggingface dataset:
מליסה מקארתי
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | ג'ני | מליסה | פרק: "A Girl's Gotta Live in the Real World" |
| 2000 | די. סי. | מולי | 2 פרקים |
| 2000–2007 | בנות גילמור | סוקי סיינט ג'יימס | תפקיד ראשי (7 עונות); 153 פרקים |
| 2002–2005 | קים פוסיבול | איימי | דיבוב; 3 פרקים |
| 2004 | תרגיע | אשת מכירות | פרק: "The Surrogate" |
| 2007–2009 | סמנתה מי? | דיינה | תפקיד ראשי (2 עונות); 35 פרקים |
| 2009 | ריטה רוק | מינדי בון | 5 פרקים |
| 2010 | מרפאה פרטית | לין מקדונלד | פרק: "Best Laid Plans" |
| 2010–2016 | מייק ומולי | מולי פלין | תפקיד ראשי (6 עונות); 127 פרקים |
| 2011–2017 | סאטרדיי נייט לייב | עצמה / שון ספייסר | 9 פרקים |
| 2012 | הפינגווינים ממדגסקר | שלי | דיבוב; פרק: "Hair Apparent/Love Takes Flightless" |
| 2016 | בנות גילמור: שנה בחייהן | סוקי סיינט ג'יימס | פרק: "Fall" |
| 2017–2018 | Nobodies | עצמה | 8 פרקים גם מפיקה בפועל |
| 2020 | Little Big Shots | מנחה | 13 פרקים (עונה 4) גם מפיקה בפועל |
| 2021 | תשעה זרים מושלמים | פרנסיס וולטי | מיני-סדרה גם מפיקה בפועל |
| 2022 | אידיוט המחמד של אלוהים | אמילי לאק | תפקיד ראשי; 8 פרקים גם מפיקה בפועל |
מפקד כוחות ההגנה של אסטוניה

| --- | --- |


 איוש נוכחי:  אנדרוס מרילו
 תאריך כניסה לתפקיד:  1 ביולי 2024
 דרכי מינוי:  בידי ממשלת אסטוניה, לאחר שהומלץ בידי שר ההגנה
 תחום שיפוט:  אסטוניה אסטוניה
 כפוף:  לשר ההגנה
 משך כהונה קצוב:  חמש שנים (עם אופציה לשנתיים נוספות)
 ייסוד המשרה:  23 בדצמבר 1918
 איוש ראשון:  יוהאן ליידונר
 https://mil.ee/en/defence-forces/commander/
 
מפקד כוחות ההגנה של אסטוניה (באסטונית: Eesti kaitseväe juhataja) הוא הדרג הפיקודי העליון בכוחות ההגנה של אסטוניה. הוא כפוף לשר ההגנה והוא היועץ הצבאי הישיר של ממשלת אסטוניה. מקביל לתפקיד הרמטכ"ל בצה"ל.
היסטוריה

ב-28 בנובמבר 1918 פלש הצבא האדום לאסטוניה הצעירה, מתחיל בכך את מלחמת העצמאות של אסטוניה. ב-23 בדצמבר מינתה ממשלת אסטוניה את יוהאן ליידונר לתפקיד מפקד הצבא האסטוני. ב-26 במרץ 1920 פרש ליידונר מהתפקיד. הממשלה האסטונית לא מינתה לו מחליף, עד שב-1 בדצמבר 1924 ניסו גורמים קומוניסטים לבצע הפיכה במדינה (בתמיכת ברית המועצות). ממשלת אסטוניה הכריזה על ממשל צבאי והזעיקה את ליידונר חזרה. ליידונר דיכא את ניסיון ההפיכה תוך חמש שעות, אולם הממשל הצבאי נותר על כנו במשך מספר שבועות נוספים, עד שכוחות הצבא הצליחו ללכוד את רוב המהפכנים. ב-8 בינואר 1925 פרש ליידונר מתפקידו בפעם השנייה. ב-12 במרץ 1934, לנוכח התחזקות תנועת הימין הקיצוני "ואפס", הזעיק קונסטנטין פטס את ליידונר חזרה לתפקיד מפקד הצבא, והורה לו להכריז על משטר צבאי. סמכויותיו של ליידונר הורחבו מאוד, וכללו אפשרות לפרק מפלגות ולצמצם את חופש הביטוי. הוא הפך לכמעט דיקטטור במדינה, והוביל אותה אל מה שנודע בהיסטוריה האסטונית בתור "עידן השתיקה".
ב-17 ביוני 1940 פלשו הסובייטים לאסטוניה וכבשו אותה תוך זמן קצר. ליידונר הודח מתפקידו באופן רשמי ב-22 ביוני. הוא ופטס הוגלו לרוסיה ומתו בגולאגים סובייטיים. הסובייטים הקימו צבא אסטוני חדש שנודע בשם "צבא העם האסטוני", ובפועל היה חלק מהצבא האדום. גוסטב יונסון מונה למפקד הצבא עד 3 בספטמבר אז אוחד הצבא האסטוני באופן רשמי לתוך הצבא האדום. ביוני 1941 סולקו כל הקצינים האסטונים מהצבא האדום, ויונסון עצמו הוצא להורג במוסקבה.
ב-18 בספטמבר 1944 נסוגו כוחות הוורמאכט מאסטוניה (לאחר שכבשו אותה במסגרת מבצע ברברוסה), ולזמן קצר נראה היה כי ישנו סיכוי לעצמאות אסטונית מחודשת. אוטו טיף כינס ממשלה בטאלין, ומינה את יאן מיידה למפקד הצבא האסטוני. תוך מספר שבועות כבשו הסובייטים את אסטוניה מחדש ופיזרו את הצבא האסטוני. אסטוניה נותרה חלק מברית המועצות עד 1991, וב-1993 הוקם הצבא האסטוני מחדש.
רשימת ראשי ההגנה

| דיוקן | שם | זרוע | תחילת כהונה | סיום כהונה |
| --- | --- | --- | --- | --- |
|  | אלכסנדר איינזלן |  צבא אסטוניה | 1 במאי 1993 | 4 בדצמבר 1995 |
|  | יוהנס קרט |  ליגת ההגנה האסטונית | 4 בדצמבר 1995 | 30 ביוני 2000 |
|  | ארנה ארמוס |  צבא אסטוניה | 30 ביוני 2000 | 21 בספטמבר 2000 |
|  | טרמו קאוטס |  משמר הגבול | 21 בספטמבר 2000 | 14 בנובמבר 2006 |
|  | אנטס לאנאוטס |  צבא אסטוניה | 14 בנובמבר 2006 | 5 בדצמבר 2011 |
|  | ריהו טראס |  צבא אסטוניה | 5 בדצמבר 2011 | 5 בדצמבר 2018 |
|  | מרטין הרם |  צבא אסטוניה | 5 בדצמבר 2018 | 30 ביוני 2024 |
|  | אנדרוס מרילו |  צבא אסטוניה | 1 ביולי 2024 | מכהן |
דוני ואן דה בייק

דוני ואן דה בֶּייק (בהולנדית: Donny van de Beek; נולד ב-18 באפריל 1997) הוא כדורגלן הולנדי המשחק בעמדת הקשר בג'ירונה מהלה ליגה.
קריירת מועדונים

דוני ואן דה בייק התחיל את הקריירה שלו בקבוצת הילדים של ונסה בויז, בה שיחק אביו, אנדרה. באוגוסט 2014 הצטרף לאקדמיה לכדורגל של אייאקס. בינואר 2015 ערך את הופעת הבכורה שלו בצעירי אייאקס במשחק הליגה נגד ספרטה רוטרדם. בסיום העונה נבחר לכישרון העתידי של המועדון.
ב-26 בנובמבר 2015 וערך אן דה בייק את הופעת הבכורה שלו בקבוצה הבוגרת בניצחון 1–2 נגד סלטיק במסגרת שלב הבתים של הליגה האירופית. שלושה ימים לאחר מכן, ערך את הופעת הבכורה שלו בליגת העל ההולנדית בניצחון 0–2 נגד זוולה. ב-10 בדצמבר 2015 הבקיע את שער הבכורה שלו במדי אייאקס בתיקו 1–1 נגד מולדה הנורווגית.
באפריל 2017 דווח כי ברצלונה ומנצ'סטר יונייטד מעוניינות בשירותיו של השחקן. כחודש לאחר מכן עלה מהספסל לכעשרים דקות מול אותה היונייטד, במסגרת גמר הליגה האירופית 2017, בו נוצחה אייאקס 0–2. ב-18 בנובמבר 2017 כבש שלושער בניצחון 0–8 נגד נאק ברדה. עד לסיום העונה הוא שותף בכל משחקי הליגה ואף כבש 11 שערים ובישל נוספים. ביולי 2018 דחה הצעה מרומא.
בעונת 2018/2019 היה נחשב לחלק גדול בהצלחה של אייאקס כשגם כבש בגומלין רבע גמר הצ'מפיונס נגד יובנטוס, וגם במשחק חוץ בחצי גמר את שער הניצחון נגד טוטנהאם. בסיום העונה זכה עימה בדאבל והגיעה איתה עד לחצי גמר ליגת האלופות.
ב-2 בספטמבר 2020 חתם במנצ'סטר יונייטד לחמש שנים. את הופעת הבכורה ערך ב-19 בספטמבר בהפסד קבוצתו 1–3 לקריסטל פאלאס, בו גם כבש את שערו הראשון בקבוצה.
ב-31 בינואר 2022 הושאל לאברטון עד לסוף העונה. במחזור סיום העונה כבש את שער הבכורה והיחיד שלו בקבוצה בתבוסה 1–5 לארסנל.
ב-1 בינואר 2024 הושאל לאיינטרכט פרנקפורט עד לסוף העונה. ואן דה ביק ערך שמונה הופעות במדי פרנקפורט וחזר בתום ההשאלה למנצ'סטר יונייטד.
בקיץ 2024 נמכר ממנצ'סטר יונייטד לג'ירונה מהלה ליגה.
קריירה בינלאומית

בצעירותו שיחק ואן דה בייק בכל הנבחרות הצעירות של הולנד. ב-14 בנובמבר 2017 ערך את הופעת הבכורה שלו בנבחרת הבוגרת במשחק ידידות נגד רומניה. ב-14 באוקטובר 2020 כבש שער בכורה בנבחרת בתיקו 1-1 מול איטליה במסגרת ליגת האומות.
תארים

ליגת העל ההולנדית: 2018/2019
הגביע ההולנדי: 2018/2019
מגן יוהאן קרויף: 2019
גביע הליגה האנגלית: 2022/2023
הכישרון העתידי של אייאקס: 2014/2015
פתאום משפחה

| --- | --- |

כרזת הסרט "פתאום משפחה" בעברית
 בימוי:  שון אנדרס 
 הופק בידי:  שון אנדרס, מארק וולברג 
 תסריט:  שון אנדרס, ג'ון מוריס 
 עריכה:  בראד ווייליט 
 שחקנים ראשיים:  מארק וולברג מרגו מרטינדייל ג'ולי הגרטי אלייזה שלזינגר טום סגורה טיג נוטארו איזבלה מרסד אוקטביה ספנסר רוז ביירן איב הארלו 
 מוזיקה:  מייקל אנדרוז 
 צילום:  ג'ולי מקט 
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  UIP Duna, פרמאונט 
 שיטת הפצה:  וידאו על פי דרישה 
 הקרנת בכורה:  ארצות הברית 16 בנובמבר 2018  ישראל 29 בנובמבר 2018
 משך הקרנה:  119 דק' 
 שפת הסרט:  אנגלית 
 סוגה:  סרט דרמה, סרט קומדיה 
 תקופת התרחשות:  חג ההודיה 
 הכנסות באתר מוג'ו:   instantfamily
 www.instantfamily.org
 דף הסרט ב־IMDb
 
פתאום משפחה (באנגלית: Instant Family) הוא סרט קומדיה אמריקאי משנת 2018 בכיכובם של מארק וולברג ורוז ביירן כהורים המאמצים שלושה ילדים צעירים, אותם מגלמים איזבלה מרסד, גוסטבו אסקובר (גוסטבו קווירוז) וג'וליאנה גאמיז. כמו כן משחקים בסרט גם מרגו מרטינדייל, ג'ולי הגרטי, טיג נוטארו ואוקטביה ספנסר. את הסרט ביים שון אנדרס, שגם כתב את התסריט יחד עם ג'ון מוריס. התסריט מבוסס בחלקו על ניסיון חייו וחוויותיו האישיות של אנדרס עצמו.
הסרט יצא לאקרנים בארצות הברית ב-16 בנובמבר 2018. הסרט הכניס למעלה מ-120 מיליון דולר ברחבי העולם, וזכה גם לשבחי המבקרים, ששיבחו את המשחק בסרט וכתבו עליו: "קומדיה רצינית ומחממת לב".
שחקנים

מארק וולברג בתפקיד פיטר (פיט) וגנר
רוז ביירן בתפקיד אלינור (אלי) וגנר
איזבלה מרסד בתפקיד ליזי ויארה
גוסטבו אסקובר (גוסטבו קווירוז) בתפקיד חואן ויארה
ג'וליאנה גמיז בתפקיד ליטה ויארה
אוקטביה ספנסר בתפקיד קארן, אחת העובדות הסוציאליות, המדריכה את ההורים לעתיד בתהליך האומנה
טיג נוטארו בתפקיד שרון, גם היא עובדת סוציאלית, המדריכה את ההורים לעתיד בתהליך האומנה
מרגו מרטינדייל בתפקיד סנדי וגנר, אמו השתלטנית וטובת הלב של פיט
ג'ולי הגרטי בתפקיד ג'אן, אימה של אלי
אלין רייצ'ל בתפקיד קים, אחותה של אלי
טום סגורה בתפקיד רוס, בעלה של קים
מייקל או'קיף כג'רי, אביה של אלי
בריטני רנטשלר כלינדה, אחותה של אלי
ג'ודי תומפסון בתפקיד ג'ים, בעלה של לינדה
אלייזה שלזינגר כאוקטובר, רווקה החברה בקבוצת התמיכה להורי האומנה, שרוצה לאמץ ילד אתלט
גארי ויקס וג'וי ג'ייקובסון בתפקיד דירק ודנה, זוג דתי נוצרי, חברים בקבוצת התמיכה
המפטון פלוקר ורנדי הייוונס בתפקיד קיט ומייקל, זוג חברים בקבוצת התמיכה
קנת ישראל ואנדראה אנדרס כדייוויד וג'סי, זוג חברים בקבוצת התמיכה
ג'ואן קיוזאק בתפקיד גברת האוורד, שכנתם הבודדה של פיט ואלי וגנר
ולנטה רודריגז כשופט מרטין טי ריבס, שופט בית המשפט לאימוץ
ג'וזלין רייס בתפקיד קרלה ויארי, אימם הביולוגית של ליזי, חואן וליטה, המכורה לסמים
קרסון הולמס בתפקיד צ'ארלי, אחד מחברי כיתתה של ליזי
ניקולס לוגן בתפקיד ג'ייקוב, שרת בית הספר שנמצא בקשר אסור עם ליזי הקטינה
איב הארלו כברנדה פרננדז, ילדה צעירה עם נטייה להתמכרויות, שמגיעה למפגש הראשון של קבוצת התמיכה לספר את סיפורה האישי
רוזמרי דומינגז בתפקיד גברת פרננדז, אימה המאמצת של ברנדה
חאבייר רונקרוס כמר פרננדס, אביה המאמץ של ברנדה
צ'ארלי מקדרמוט בתפקיד סטיוארט, חברו לעבודה של פיט
אריקה בירמן בתפקיד קיילי, אחת מחברותיה של ליזי
לילא פלדר כסוואנה, אחת מחברותיה של ליזי
הפקה

השחקנית רוז ביירן הצטרפה לצוות שחקני הסרט ב-17 בנובמבר 2017. איזבלה מרסד משחקת בסרט זה בתפקיד משנה בפעם השנייה ביחד עם מארק וולברג, לאחר שבעבר כבר עבדו ביחד בסרט "רובוטריקים: האביר האחרון" בשנת 2017. אוקטביה ספנסר, טיג נוטארו, איליזה שלזינגר, גוסטבו אסקובר (גוסטבו קווירוז), ג'וליאנה גאמיז וטום סגורה הצטרפו לצוות השחקנים בפברואר 2018. צילומי הסרט החלו במרץ 2018 ונמשכו עד 14 במאי באותה שנה.
השקה

"פתאום משפחה" במקור אמור היה להיות מושק רשמית בארצות הברית ב-15 בפברואר 2019, אבל בסופו של דבר ההשקה הוקדמה בשלושה חודשים. הסרט הושק רשמית בבתי הקולנוע בארצות הברית ב-16 בנובמבר 2018. ב-10 בנובמבר 2018, הוכרז שהקרנת הבכורה של הסרט תתקיים ב-11 בנובמבר בלוס אנג'לס עקב שריפות בוולסי, ושההקרנה תתקיים במרכז ששימש לפינוי של נפגעי השריפות. הסרט זמין לצפייה בדיגיטל החל מ-19 בפברואר 2019, וב-Blu-ray/DVD החל מ-5 במרץ 2019.
"פתאום משפחה" דורג PG באוסטרליה ו-M בניו זילנד.
תגובות > נתונים קופתיים

פתאום משפחה גרף הכנסות של 67.4 מיליון דולר בארצות הברית ובקנדה, ו-53.2 מיליון דולר במדינות אחרות, ובסך הכול הרוויח הסרט סכום כולל של 120.6 מיליון דולר ברחבי העולם, לעומת תקציב הפקה נמוך יחסית, 48 מיליון דולר.
בארצות הברית ובקנדה הסרט "פתאום משפחה" יצא לבתי הקולנוע במקביל ליציאתם של הסרטים "חיות הפלא: הפשעים של גרינדלוולד" ו"אלמנות", וההערכה הייתה כי הסרט יגרוף הכנסות בגובה של בערך 15–20 מיליון דולר מ-3,258 תיאטראות בסוף השבוע הראשון להקרנתו. בערב ההקרנות הראשון הרוויח הסרט כ-4.8 מיליון דולר ביום הראשון שלה, כולל 550 אלף דולר מההקרנות טרום הבכורה שהיו ביום חמישי בערב שלפני סוף שבוע זה. בהמשך הקרנות הבכורה עלה הסכום לכ-14.7 מיליון דולר, וסיים במקום הרביעי בקופות. במגזין הקולנוע האינטרנטי, "מועד אחרון הוליווד" נכתב כי ההכנסות מההקרנות הראשונות של הסרט, בהשוואה לתקציב ההפקה שעמד על 48 מיליון דולר, "אינן מרהיבות, אבל יש תקווה שהסרט יכול להתעלות על עצמו... לאחר חג ההודיה." בסוף השבוע השני שלו, הסרט צנח ב-14% ל-12.5 מיליון דולר (כולל 17.4 מיליון דולר במסגרת חמשת הימים של חג ההודיה), וסיים במקום השישי.
תגובות > תגובות המבקרים

באתר ביקורות הסרטים Rotten Tomatoes אחוז הביקורות החיוביות הוא 81% על סמך 135 ביקורות, והדירוג הממוצע שלו הוא 6.56 מתוך 10.
בקונצנזוס הביקורתי של האתר נכתב, בין היתר: "פתאום משפחה" אולי לא ממש תופס את המורכבות של אימוץ בחיים האמיתיים, אבל בהתאמה לקשר ללא תנאים שהוא מכבד, בסופו של דבר שווה את ההשקעה" באתר הסרטים Metacritic, קיבל הסרט ציון ממוצע משוקלל של 57 מתוך 100, בהתבסס על 28 מבקרים, מה שמרמז על: "ביקורות מעורבות או ממוצעות". קהל צופים שנדגם על ידי CinemaScore העניקו לסרט ציון ממוצע של "A" בסולם של F עד A+ וסקרי PostTrak דיווחו כי צופי הקולנוע העניקו לסרט ציון חיובי כולל של 83%, וכ-61% נתנו לסרט המלצה מוחלטת.
ב-ynet כתב ארז דבורה על הסרט: "(...) 'פתאום משפחה' הוא שיפור ניכר ביחס לסרטיו הקודמים של אנדרס. הדרמה והאמוציות, גם אם אינם מבוימים בעידון, מאוזנים על ידי הרגעים הקומיים. הקומדיה, גם אם אינה רחוקה מתבניות סיטקום שמרניות, עובדת טוב יותר בהיותה נקשרת לדמויות שיש להן קשר לבני אדם אמיתיים. סביר להניח שרוב האנשים שחוו תהליכים דומים, מצד המאמץ או המאומץ, יראו משהו מחוויותיהם או רגשותיהם על המסך."
הערות שוליים

↑  Fujitani, Ryan (21 בנובמבר 2018). "Fantastic Beasts: The Crimes of Grindelwald Could Use a Bit More Magic". Rotten Tomatoes. נבדק ב-15 בנובמבר 2018. {{cite web}}:  (עזרה)
↑  N'Duka, Amanda; N'Duka, Amanda (17 בנובמבר 2017). "Rose Byrne Joins Mark Wahlberg In 'Instant Family' From Paramount". {{cite web}}:  (עזרה)
↑  "Octavia Spencer, Tig Notaro Join Mark Wahlberg Comedy 'Instant Family' (Exclusive)". The Hollywood Reporter.
↑  "Now Casting: Play a Couple in 'Instant Family' With Mark Wahlberg and Rose Byrne + 3 More Gigs". www.backstage.com. 1 במרץ 2018. {{cite web}}:  (עזרה)
↑  D'Alessandro, Anthony (13 באוגוסט 2018). "Paramount Moves Mark Wahlberg Pic 'Instant Family' To Pre-Thanksgiving Frame". Deadline Hollywood. נבדק ב-13 באוגוסט 2018. {{cite web}}:  (עזרה)
↑  Hayden, Erik (10 בנובמבר 2018). "Paramount Cancels 'Instant Family' Red Carpet in L.A. Amid Fires". The Hollywood Reporter. נבדק ב-10 בנובמבר 2018. {{cite web}}:  (עזרה)
↑  "Instant Family DVD Release Date March 5, 2019". DVDs Release Dates (באנגלית). נבדק ב-2019-01-25.
↑  Rubin, Rebecca (13 בנובמבר 2018). "Box Office: 'Fantastic Beasts: The Crimes of Grindelwald' Sequel Heads for $250 Million Global Launch". Variety. נבדק ב-13 בנובמבר 2018. {{cite web}}:  (עזרה)
1 2  D'Alessandro, Anthony (16 בנובמבר 2018). "'Fantastic Beasts: The Crimes Of Grindelwald' Steals $9.1M+ In Thursday Night Previews – Update". Deadline Hollywood. נבדק ב-16 בנובמבר 2018. {{cite web}}:  (עזרה)
↑  D'Alessandro, Anthony (25 בנובמבר 2018). "'Ralph' Scoring 2nd Best Thanksgiving Debut With $84M+; 'Creed II' $55M+ Live-Action Champ; 'Robin Hood' Goes Wrong At $14M+". Deadline Hollywood. נבדק ב-25 בנובמבר 2018. {{cite web}}:  (עזרה)
↑  "Instant Family (2018)". Rotten Tomatoes. Fandango Media. נבדק ב-23 במרץ 2019. {{cite web}}:  (עזרה)
↑  "Instant Family reviews". Metacritic. נבדק ב-23 במרץ 2019. {{cite web}}:  (עזרה)
↑  ביקורת סרט - "פתאום משפחה": מותק, הבמאי התבגר, באתר ynet, 2 בדצמבר 2018
לאה פינטוך

| --- | --- |
אין תמונה חופשית
 לידה:  1924 ברלין, גרמניה
 פטירה:  1974 (בגיל 50 בערך) כפר סבא, ישראל 
 בן זוג:  דוד צירלר
 מספר צאצאים:  3
 תפקידים בשירות
 שוטרת במשטרת ירושלים העברית
 עיטורים
 ציון לשבח ממפקד משטרת ירושלים העברית
 
לאה פינטוך (אוגוסט 1924 – 1974) הייתה שוטרת במשטרת ירושלים העברית במלחמת העצמאות ועל פעולתה תחת אש ירדנית זכתה לציון לשבח ממפקד משטרת ירושלים העברית, הציון לשבח הראשון, שניתן לאישה בישראל.
פינטוך נולדה בברלין. ב-1938 קיבלה לאה אישור משלטונות גרמניה הנאצית לעזוב את המדינה וכעבור 11 ימים הגיעה לתל אביב. היא הגיעה לארץ ללא הוריה, שלחו אותה מחשש לצפוי לה בעקבות קטטה בינה ובין נערה מאגודת הנערות הגרמניות. אביה נספה בשואה והאם הגיעה לארץ אחרי המלחמה, כשעל זרועה מוטבע מספר. התגוררה בכפר הנוער בן שמן ולאחר מכן, ב-1942 עברה הכשרה צבאית בקיבוץ שער העמקים. ב-1946 התאזרחה בארץ ישראל והיא מופיעה ברשימת הנשים, ששרתו בצבא הבריטי. לדברי בנה היא שרתה בחיל האוויר הבריטי במצרים. לאחר מכן הייתה מלווה שיירות בדרך לירושלים, התגוררה בירושלים בקרבת מגרש הרוסים והתגייסה למשטרת ירושלים.
עם יציאת הבריטים מארץ ישראל אזור ירושלים נועד להיות נבדל מהמדינה היהודית ומהמדינה הערבית, לכן המוסדות היהודים בירושלים נבדלו מהמוסדות היהודים ביתר ארץ ישראל וכך גם משטרת ירושלים היהודית, שכללה כ-400 שוטרים ושוטרות. ב-7 ביוני 1948 הפגיזו תותחי הלגיון הערבי את חלקה היהודי של ירושלים. חלק מהפגזים נחתו על בניין המשטרה במגרש הרוסים וגרמו לדליקה על גגו. שלושה שוטרים, הקצין חיים הלבן, הסמל אברהם שפיגלשטיין והשוטרת לאה פינטוך עלו ראשונים לגג, כדי לכבות את השריפה, אף על פי שההפגזה לא נפסקה ועל כך צוינו לשבח על ידי מפקד משטרת ירושלים היהודית.
ב-1950 נישאה לאה לדוד צירלר והזוג עבר לגור בכפר סבא. להם שלושה ילדים. היא נפטרה ב-1974 ממחלת הסרטן ונקברה בבית העלמין נורדאו בכפר סבא.
הערות שוליים

↑  צל"ש מפקד המחוז משטרת ישראל
1 2   יהושע בריינר, "היא לא סיפרה לנו על זה דבר": התגלתה זהותה של השוטרת הראשונה שקיבלה צל"ש, באתר הארץ, 27 באפריל 2023
↑  ג'ק גולדשטיין, לאה פינטוך: גיבורה עלומה, באתר פייסבוק, ‏2018
↑  שוטרת לאה פינטוך, באתר הגבורה
מישל הופמן

| --- | --- |

מישל הופמן
 לידה:  1961  (בן 63 בערך) אוסטנד, בלגיה בלגיה
 מדינה:  בלגיה 
 השתייכות:   הצי הבלגי
 תקופת הפעילות:  מ-1978
 דרגה:  אדמירל
 תפקידים בשירות
 מפקד הצי הבלגי ראש ההגנה
 פעולות ומבצעים
 מלחמת המפרץ מבצע חירות מתמשכת מבצע אטלנטה
 עיטורים
 אביר במסדר לאופולד השני (21 ביולי 2005)  קצין מסדר הכתר הבלגי (8 באפריל 2004)  אביר מסדר לאופולד (8 באפריל 1999)  קצין במסדר לאופולד (8 באפריל 2007)  מפקד של מסדר הכתר הבלגי (8 באפריל 2011)  קצין גבוה במסדר הכתר הבלגי (8 באפריל 2017)  Military Cross 
 
מישל הופמן (Michel Hofman; נולד ב-1961) הוא אדמירל בלגי, שכיהן כראש ההגנה (מקביל לרמטכ"ל) של הכוחות המזוינים של בלגיה בשנים 2020–2024.
ביוגרפיה

הופמן נולד באוסטנד ב-1961 ולמד בבית ספר לצוערים. ב-1978 הוא נרשם ללימודים באקדמיה הצבאית המלכותית ולאחר מכן התגייס לצי הבלגי. הוא שרת בתפקידים שונים על גבי מגוון כלי שיט, ובין 1991–1997 שימש כמדריך בבית הספר של הצי הבלגי בברוז'. הוא השתתף במלחמת המפרץ ובשנת 2000 קיבל את הפיקוד על הפריגטה Westdiep עמה השתתף במבצע חירות מתמשכת. ב-2006 מונה לראש אגף המבצעים של הצי. ב-2010 הוא פיקד על כלי השיט הבלגיים שהשתתפו במבצע אטלנטה כנגד הפיראטים בסומליה. בהמשך אותה שנה מונה למפקד הצי הבלגי. ביולי 2017 הוא מונה לסגן ראש ההגנה (מקביל לרמטכ"ל). ב-10 ביולי 2020 הוא החליף את הגנרל מארק קומפרנול בתפקיד ראש ההגנה.
תמר זליג

| --- | --- |
אין תמונה חופשית
 מידע כללי
 מדינה:  ישראל ישראל
 ספורט
 ענף ספורט:  שחייה
 מועדון:  מכבי חיפה
נבחרת ישראל במחנה אימונים, 1959.מימין לשמאל: שושנה ריבנר, נוגה הררי, תמר זליג, דורית שרצר, גבריאל גינטר נסט ועוזי בק
תמר זליג, היא שחיינית עבר ישראלית, אלופת ישראל (1957, 1960 ו-1961) במשחה ל-200 מטר חזה.
ביוגרפיה

זליג התאמנה בקבוצת מכבי חיפה.
ביוגרפיה > אלופת ישראל > 1957

באליפות ישראל בשחייה שנערכה באוקטובר 1957 זכתה זליג במדליית זהב במשחה ל-200 מטר חזה בשיא מכבי חדש של 3:26.4 דקות, לפני א. פלד מהפועל גוש ירדן (3:29.6 דקות) וברנר מברית מכבים עתיד (3:38.8 דקות).
ביוגרפיה > אלופת ישראל > 1958

באליפות ישראל שנערכה בשנת 1958  זכתה זליג במדליית ארד במשחה ל-200 מטר חזה בתוצאה של 3:25.0 דקות, אחרי חיותה מרצ'ביאק מהפועל תל עמל (3:21.8 דקות) ויהודית לוזיה מהפועל עמק הירדן (3:24.4 דקות).
ביוגרפיה > אלופת ישראל > 1960

באליפות ישראל שנערכה ב-1960 זכתה זליג שוב במדליית זהב במשחה ל-200 מטר חזה בתוצאה של 3:21.8 דקות, לפני חנה מרון (3:21.9 דקות) ונעמי נייגר (3:30.7 דקות), שתיהן מברית מכבים עתיד.
ביוגרפיה > אלופת ישראל > 1961

באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה זליג במדליית זהב במשחה ל-200 מטר חזה בתוצאה של 3:18.5 דקות, לפני חברתה לקבוצה אורנה בלכמן (3:18.8 דקות) וזכתה בתואר בפעם השלישית.
הערות שוליים

↑  ע. שוורץ, קרבות סוערים באליפות השחייה, מעריב, 20 באוקטובר 1957
↑  אליפות השחיה - ללא שיאים, חרות, 20 באוקטובר 1957
↑  ב. מ. עתיד זכתה באליפות השחיה, הַבֹּקֶר, 28 בספטמבר 1958
↑  כ. עמוס, קרבות מרתקים בתחרויות השחיה, מעריב, 16 באוקטובר 1960
↑  שלמה מוזר, שחייני הפועל גוש-זבולון זכו באליפות ישראל, דבר, 16 באוקטובר 1960
↑  במקום אליפות שחיה - שערוריה, מעריב, 15 באוקטובר 1961
ערך זה הוא קצרמרבנושא ספורטאים ישראלים. אתם מוזמנים לתרום לוויקיפדיה ו.
פטרוס

ערך זה עוסק בשליחו של ישו. אם התכוונתם למשמעות אחרת, ראו .
פטרוס הקדוש (במקור: שמעון בן יוחנן/בר יונה הוצא להורג בתאריך 29 ביוני 67 או 13 באוקטובר 64), היה בכיר שנים-עשר השליחים של ישו המוזכרים בברית החדשה ונחשב לאפיפיור הראשון. הוא ידוע גם בשם "כיפא", המקבילה הארמית ל"פטרוס" (סלע, צור). על שמו הוקמה הכנסייה הגדולה בעולם, בזיליקת פטרוס הקדוש בקריית הוותיקן.
פטרוס ניכר ביצירות האמנות במפתחות שבידיו (ראו להלן וכן עם זקנו האפור, המסמל את היותו הקשיש והבכיר שבשליחים.
השם פטרוס

השם "פטרוס" הוענק לשמעון על ידי ישו. בעולם הנוצרי ישנם מעל 700 שמות שונים הנגזרים משמו של פטרוס.
שמו המקורי של פטרוס, על פי הברית החדשה, הוא שמעון (ביוונית: Σίμων, ובשני מקומות גם Συμεών). ישו העניק לו את השם הארמי כֵּיפָא, שמשמעו סלע, כאשר פטרוס הכריז לראשונה שישו הוא המשיח ובן האלוהים. בברית החדשה (שהשתמרה ביוונית) מופיע השם 156 פעמים בתרגום המילה ליוונית - פטרוס (Πέτρος), ותשע פעמים בתעתיק מארמית - כֵּפַס (Κηφᾶς).
בבשורה על-פי יוחנן מופיעה הענקת השם עם הכינוי הארמי:
ἐμβλέψας αὐτῷ ὁ Ἰησοῦς εἶπεν Σὺ εἶ Σίμων ὁ υἱὸς Ἰωάννου, σὺ κληθήσῃ Κηφᾶς ὃ ἑρμηνεύεται Πέτρος
וַיְבִיאֵהוּ אֶל־יֵשׁוּעַ וַיְהִי כְּהַבִּיט אֵלָיו יֵשׁוּעַ וַיֹּאמַר שִׁמְעוֹן בֶּן־יוֹחָנָן לְךָ יִקָּרֵא כֵּיפָא שֶׁמַּשְׁמָעוּתוֹ פֶּטְרוֹס (יוחנן, א',  42).
בבשורה על-פי מתי מופיעה הענקת השם עם תרגום הכינוי ליוונית:
κἀγὼ δέ σοι λέγω ὅτι σὺ εἶ Πέτρος καὶ ἐπὶ ταύτῃ τῇ πέτρᾳ οἰκοδομήσω μου τὴν ἐκκλησίαν, καὶ πύλαι ᾅδου οὐ κατισχύσουσιν αὐτῆς
וְגַם־אֲנִי אֹמֵר לְךָ כִּי אַתָּה פֶּטְרוֹס וְעַל צוּר זֶה אֶבְנֶה אֶת־קְהִלָּתִי וְשַׁעֲרֵי שְׁאוֹל לֹא יִגְבְּרוּ עָלֶיהָ (מתי, ט"ז,  18).
בפשיטתא הסורית מובאים הדברים כך:
ܐܳܦ݂ ܐܶܢܳܐ ܐܳܡܰܪ ܐ݈ܢܳܐ ܠܳܟ݂ ܕ݁ܰܐܢ݈ܬ݁ ܗ݈ܽܘ ܟ݁ܺܐܦ݂ܳܐ ܘܥܰܠ ܗܳܕ݂ܶܐ ܟ݁ܺܐܦ݂ܳܐ ܐܶܒ݂ܢܶܝܗ ܠܥܺܕ݈݁ܬ݁ܝ ܘܬ݂ܰܪܥܶܐ ܕ݁ܰܫܝܽܘܠ ܠܳܐ ܢܶܚܣܢܽܘܢܳܗ
אף אומר אני לך שאתה הוא כיפא (סלע) ועל זה הכיפא (הסלע) אבנה עדתי, ושערי השאול לא יגברו עליה.
מפתחות מלכות השמים

הענקת השם מופיעה בכל ספרי הבשורה, אך רק מתי מוסיף שפטרוס יקבל לידיו את "מפתחות מלכות השמים" ”(יח) וְגַם אֲנִי אוֹמֵר לְךָ כִּי אַתָּה כֵּיפָא, וְעַל הַצּוּר הַזֶּה אֶבְנֶה אֶת קְהִלָּתִי וְשַׁעֲרֵי שְׁאוֹל לֹא יִגְבְּרוּ עָלֶיהָ. (יט)  אֶתֵּן לְךָ אֶת מַפְתְּחוֹת מַלְכוּת הַשָּׁמַיִם, וְכָל מָה שֶּׁתֶּאֱסֺר עַל הָאָרֶץ יִהְיֶה אָסוּר בַּשָּׁמַיִם, וְכָל מָה שֶּׁתַּתִּיר עַל הָאָרֶץ יִהְיֶה מֻתָּר בַּשָּׁמַיִם.” (הבשורה על פי מתי, פרק ט"ז, י"ח-י"ט). זו הסיבה לכך שניתן לזהות ביצירות אמנות רבות זוג מפתחות בידיו של פטרוס: מפתח זהב המסמן את מלכות השמיים (פונה לרוב כלפי מעלה) ומפתח ברזל או כסף, המייצג את מלכות הארץ (ומצביע מטה).
חייו

מקור מרבית הפרטים הידועים על פטרוס הוא בברית החדשה. שמעון בר-יונה, דייג יהודי יליד בית צידה, הצטרף לישו לאחר שפגשו בעת שדג בכנרת עם אחיו, אנדריאס (מתי ד:18–22; מרקוס א:16–20; לוקאס ה:1–10; יוחנן א:40–42).
ספרי הבשורה מתארים את ישו מרפא את חמותו של שמעון, בביתם אשר בכפר נחום (מתי ח:14-17; מרקוס א:29-31; לוקאס ד:38-41). מכך ניתן להסיק ששמעון היה נשוי, אף כי שם אשתו אינו מוזכר בספרי הבשורה. על פי מסורת שככל הנראה החלה במאה ה-6, פטרוס היה אביה של הקדושה פטרונילה הקדושה (אנ').
ספרי הבשורה מציינים כי ישו צפה מראש שפטרוס יתכחש להיכרותו עמו לאחר שייעצר. לפי הבשורה על-פי מתי, בזמן הסעודה האחרונה, חזה ישו כי "כלכם תכשלו בגללי הלילה". לכך פטרוס ענה: "אם הכול יכשלו בגללך, אני לעולם לא אכשל!". ישו השיב "אמן אומר אני לך כי בלילה הזה, בטרם יקרא התרנגול, שלוש פעמים תתכחש לי". לאחר מעצר ישו, פטרוס אכן התכחש להיכרות עימו, על מנת שלא ייעצר אף הוא. כאשר שמע את קריאת התרנגול, נזכר בדבריו של ישו, התחרט ו"בכה בכי מר". (מתי כ"ו: 31–35, 69–75; מרקוס י"ד: 26–31, 66–72; לוקאס כ"ב: 31–34, 54–62; יוחנן י"ח: 15–18, 25–27.)
מחבר הספר "מעשי השליחים" תיאר את פטרוס כדמות חשובה בימיה הראשונים של הנצרות, שני רק לפאולוס, והוא שהנהיג את בחירת מחליפו של יהודה איש-קריות (1:15). פטרוס נשפט פעמיים, עם יוחנן, על ידי הסנהדרין (4:7-22; 5:18-22); הוא נסע למסע הטפה בלוד, יפו וקיסריה (9:32-10:2); הוא גם נכח באספת ירושלים, שם הטיף פאולוס למען המרת דתם של הלא־יהודים.
ניתן ללמוד מכתבי הנצרות הקדומים כי פטרוס היה מחבריה החשובים והמובילים של הכנסייה הקדומה. ניתן גם להבין ממרבית הבשורות כי פטרוס היה התלמיד המועדף על ישו.
לאחר שמחבר "מעשי השליחים" הפנה את תשומת לבו מפטרוס למעשיו של פאולוס, נעלמו עקבותיו של פטרוס. מסתבר שהוא חי באנטיוכיה תקופת מה, שם לא רק פגש בפאולוס (האיגרת אל הגלטים, 2:11), אלא גם נתמנה לבישוף העיר, ולפיכך לפטריארך של אנטיוכיה. יש חוקרים המפרשים את אזכורו של פטרוס באיגרת הראשונה אל הקורינתים 1:12 כהוכחה לכך שהוא ביקר בקורינתוס.